Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: Melléklet a 26/2004. (IX. 16.) OM rendelethez
Paragraph Index: 241

9. Budapest földrajza, lakóhelyünk földrajza TEVÉKENYSÉGEK Tanulói kiselõadás könyvtári kutatómunka alapján hazánk tájairól, szokásairól stb. “Terméklista” összeállítása Magyarország legfontosabb termékeibõl és kiviteli cikkeibõl. Tabló, illetve riport készítése hazánk idegenforgalmi vonzerejével kapcsolatban. Videofilmek felhasználása a természetvédelemrõl. ISMERETEK Általános fogalmak: Vasúthálózat, idegenforgalom, alföldi domborzattípusok, hordalékkúpok, süllyedék területek, árterületek, energiagazdaság, fogyasztópiac Egyedi fogalmak (topográfiai fogalmak): Aggteleki Nemzeti Park, Balaton-felvidéki Nemzeti Park, Bükki Nemzeti Park, Duna-Dráva Nemzeti Park, Duna-Ipoly Nemzeti Park, Fertõ-Hanság Nemzeti Park, Hortobágyi Nemzeti Park, Kiskunsági Nemzeti Park, Körös-Maros Nemzeti Park Dél-Alföld régió, Dél-Dunántúli régió, Észak-Alföld régió, Észak-Magyarország régió, Közép-Dunántúli régió, Közép-Magyarország régió, Nyugat-Dunántúli régió ÉNEK-ZENE 1–4. évfolyam A tanterv a NAT Mûvészetek mûveltségterület, 1-4. évfolyamok követelményeinek egy részét dolgozza fel. A teljes lefedést a bevezetõben jelzettek szerint több tantárgy biztosítja. A tantárgy óraszáma: 148 A Nyíregyházi tanterv/helyi tervezés aránya: ~80/20%. Ennek felosztása: Évfolyam 1. 2. 3. 4. Összesen Ének- zene Heti Évi Heti Évi Heti Évi Heti Évi Célok és feladatok Az iskolai zenei nevelés fontos szerepet vállal a gyermek érzelmi, értelmi és jellemnevelésében. A zene örömet ad, lelkesít és megnyugtat. A gazdag érzelmi hatás a beleélés-átélés és a közvetlen cselekvés által színesíti a fantáziát, formálja az ízlést, és fogékonnyá teszi a gyermeket más emberek, közösségek és kultúrák befogadására. A zene megszerettetéséhez az egyes zenemûvek élményt nyújtó megismerésén és megértésén át vezet az út. Ehhez nélkülözhetetlen a felszabadult alkotó légkör, a játékosság, a zenei élményt gátló feszültségek feloldása, a jó iskolai környezet, valamint a tanulók pozitív viszonya tanítójukhoz, zenetanárukhoz. A sokszínû, igényes és céltudatos zenei élmények alakítják az éneklés, az aktív muzsikálás igényét és a zenehallgatási szokásokat. Az énekhang minden gyermek veleszületett„hangszere”. Ezért az énekes tevékenységek a zenei foglalkozások alapját képezik. Az éneklés a zenei élmény elsõdleges forrása és az ismeretszerzés tapasztalati alapja. A mozgással, tánccal, játékkal egybekötött csoportos éneklés a közös muzsikálás, az egymásra figyelés és a közösségformálás mással alig pótolható lehetõségét kínálja. A ritmuskészség fejlõdése, amely a ritmusjátékok és az énekléshez kapcsolódó különféle mozgások nyomán gyorsan és látványosan történik, segíti az esztétikus, jól koordinált mozgás, szép testtartás, jó légzés, jó fizikai állóképesség kialakítását, ill. erõsödését. Az éneklési kultúra megalapozása, a szöveg tartalmának megfelelõ érzelmek, karakterek zenei kifejezése az elõadói készséget gazdagítja. A néphagyománynak, népszokásoknak, a szûkebb zenei környezet kultúrájának fontos szerepe van a zene megszerettetésében, a zenei anyanyelv megismerésében. A zenei emlékezet, a belsõ hallás fejlesztése, a zenei ismeretek elsajátítása megteremti a játékos alkotás, a zenei improvizáció feltételét. A gyermekek csoport elõtti éneklése, elõadása módot ad az egyéni készségek kibontakoztatására, a helyes önértékelés kialakítására és a kiemelkedõ adottságú gyermekek fejlesztésére. A gyermekhangszerek használata fejleszti a hangszínhallást, és kedvet ébreszthet a rendszeres hangszertanuláshoz. A zenehallgatás az auditív befogadókészség fejlesztésének eszköze és a gyermeki élményvilág fontos része. Kiemelt közös követelmények A Hon- és népismeret, Kapcsolódás Európához és a nagyvilághoz és a Kommunikációs kultúra követelményei a legfontosabbak az ének-zene tanításánál a NAT 7 kereszttantervébõl. – Minden tanuló ismerje meg népünk kulturális örökségének jellemzõ sajátosságait, nemzeti kultúránk nagy múltú értékeit. – Ismerjék a kiemelkedõ mûvészek tevékenységét, munkásságát. – Legyenek nyitottak a hazánkban és szomszédságunkban élõ más népek, népcsoportok értékeinek és eredményeinek megismerésére, megbecsülésére. – Alakuljon ki a tanulókban pozitív viszony a közös európai értékekhez. – Legyenek nyitottak az európai kultúra, szokások, hagyományok iránt. – A tanulók kapcsolódjanak be közvetlen környezetük értékeinek megõrzésébe, gyarapításába. – Legyenek képesek önálló véleményalkotásra, alkotótevékenységre, önálló ismeretszerzésre. – Kommunikációs képességei tegyék alkalmassá az egyéni és a közösségi érdek érvényesítésére, egymás megértésére, elfogadására, megbecsülésére. – Egészséges, harmonikus életmód, életvitel kialakítására törekedjenek. – A tanulás és az önmûvelés igénye, az önismeret kialakulása elõsegíti a tanulók képességeinek, érdeklõdésének megfelelõ pályaválasztást. Fejlesztési követelmények Éneklés Az énekhangra épülõ tanítás elsõ lépése a kifejezõ, „saját hangszer” megformálása, vagyis az éneklési készség fejlesztése és az éneklési kultúra kialakítása. Fejlesztési követelménye a csoport egységes, szép közös éneklése helyes légzéssel, értelmes szövegkiejtéssel, helyes artikulációval, pontos dalkezdéssel és zárással. Énekes játékok táncos dallamok elõadása mozgással, jó ritmusban, a dalok hangulatának megfelelõen. Daléneklés könnyû osztinátó kísérettel emlékezetbõl és kottából. Könnyû kétszólamú mûvek éneklése. Zenei hallás A zenei hallás fejlesztése a dallamhallás, a ritmusérzék, a tempó- és dinamikaérzék kialakítására irányul, tanult dalokon. A hangszínhallás fejlesztése tegye képessé a gyerekeket hangszerek és énekkari szólamok felismerésére. A belsõ hallás megalapozása, a zenei memória fejlesztése, a zenei élmény szóbeli, vizuális és mozgásos megfogalmazása is fejlesztési követelmény. Zenei olvasás-írás A zenei olvasás-írás fejlesztésének követelménye ebben az életkori szakaszban a tanult dallami és ritmikai elemek felismerése betûkottáról és kottaképrõl. Ismert dalok szolmizált olvasása és felismerése kottaképrõl, kézjelrõl. A megismert szolmizált hangok éneklése dalokban, motívumokban, írása a tanult dó-helyekkel. Zeneértés A zeneértõ és -érzõ képesség fejlesztésének követelménye a többször meghallgatott zenemûvek felismerése, megnevezése, az emberi hangfajok, hangszerek hangszínének megkülönböztetése, a zenei karakterek különbségének, kifejezõ erejének megfigyelése. Fejlesztési feladatok

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes